HMPRO ดีด 3% ลุ้นกำไรปี 66 ทะลุ 7 พันล้าน โบรกเคาะเป้า 18.20 บ.
HMPRO เด้ง 3% ลุ้นกำไรปี 66 ทะลุ 7.17 พันล้าน โต 11% รับช่วงไฮซีซั่นและภาวะท่องเที่ยวฟื้นตัวต่อเนื่อง โบรกแนะนำ “ซื้อ”ราคาเป้าหมาย 18.20 บ. 
HMPRO ดีด 3% ลุ้นกำไรปี 66 ทะลุ 7.17 พันล้าน โต 11% รับช่วงไฮซีซั่นและภาวะท่องเที่ยวฟื้นตัวต่อเนื่อง โบรกแนะนำ “ซื้อ”ราคาเป้าหมาย 18.20 บ.
3 ก.พ. 2566

ผู้สื่อข่าวรายงานว่า วันนี้ (3 ก.พ. 66) ราคาหุ้น บริษัท โฮม โปรดักส์ เซ็นเตอร์ จำกัด (มหาชน) หรือ HMPRO ล่าสุด ณ เวลา 11:14 น. อยู่ที่ระดับ 14.80 บาท บวก 0.40 บาท เพิ่มขึ้น 2.78% สูงสุดที่ระดับ 14.90 บาท ต่ำสุดที่ระดับ 14.40 บาท ด้วยมูลค่าการซื้อขาย 214.41 ล้านบาท

บล.โนมูระ พัฒนสิน ระบุในบทวิเคราะห์วันนี้ (3 ก.พ.66) ว่าแนวโน้มกำไรในไตรมาส 4/65 จะทำจุดสูงสุดของปีที่ 1.9 พันล้านบาท เพิ่มขึ้น 6% จากงวดเดียวกันของปีก่อน และเพิ่มขึ้น 24% จากไตรมาสก่อนหน้าตามการเติบโต โดยมีผลมาจากดังนี้
1) ฝั่งรายได้ที่จะหนุนโดยไฮซีซั่นของธุรกิจ และภาวะการท่องเที่ยวที่ฟื้นตัวต่อเนื่อง จากโฮมโปรมีสาขาจากจังหวัดท่องเที่ยวกว่า 15-20% ของทั้งหมด , Pent up demand หลังปัญหาน้ำท่วมคลี่คลาย และลุ้นการออกมาตรการช็อปช่วยชาติเพิ่มขึ้น 300 ล้านบาท
2) ทิศทางมาร์จิ้นที่จะยังเป็นขาขึ้นต่อตามสัดส่วนสินค้าเฮ้าส์แบรนด์และการรับรู้รายได้ ส่งเสริมการขายประจำปี ชดเชยต้นทุนสาธารณูปโภคที่ปรับขึ้นบ้างจากค่าเอฟทีจึงคงคาดกำไรปกติปี 65 ที่ 6.45 พันล้านบาท เพิ่มขึ้น 19% และปี 66 คาดเติบโตอีก 11% อยู่ที่ 7.17 พันล้านบาท
โดยยังคงคำแนะนำ “ซื้อ” มีราคาเป้าหมายปี 2566 ที่ 18.20 บาท มองเป็นอีกหุ้นที่จะได้ประโยชน์จากกระแสซ่อมแซมบ้านหลังน้ำลดและการพิจารณามาตรการช็อปช่วยชาติ รวมถึงแนวโน้มกำไรสุทธิปี 65 ที่จะกลับมาอยู่ในระดับเหนือก่อนโควิดอีกครั้ง